title: Sklep Evropske centralne banke (EU) 2021/490 z dne 12. marca 2021 o skupnem znesku letnih nadomestil za nadzor za leto 2020 (ECB/2021/8)

text:
                  23.3.2021

                  SL

                  Uradni list Evropske unije

                  L 101/107

         SKLEP EVROPSKE CENTRALNE BANKE (EU) 2021/490
         z dne 12. marca 2021
         o skupnem znesku letnih nadomestil za nadzor za leto 2020 (ECB/2021/8)
         SVET EVROPSKE CENTRALNE BANKE JE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (EU) št. 1024/2013 z dne 15. oktobra 2013 o prenosu posebnih nalog, ki se nanašajo na politike bonitetnega nadzora kreditnih institucij, na Evropsko centralno banko (1) in zlasti člena 30 Uredbe,
         ob upoštevanju naslednjega:

                     (1)

                     Evropska centralna banka (ECB) z začetkom veljavnosti Uredbe Evropske centralne banke (EU) 2019/2155 (ECB/2019/37) (2), ki spreminja Uredbo (EU) št. 1163/2014 Evropske centralne banke (ECB/2014/41) (3), ne zahteva več predplačila letnih nadomestil za nadzor, začenši z obdobjem zaračunavanja nadomestila v letu 2020. Nadomestila se zaračunajo šele po koncu zadevnega obdobja zaračunavanja nadomestila, ko se ugotovijo dejanski letni stroški.

                     (2)

                     Po členu 5(1) in (2) Uredbe (EU) št. 1163/2014 (ECB/2014/41) se letna nadomestila za nadzor, ki se zaračunajo nadzorovanih subjektom, izračunajo na podlagi letnih stroškov ECB. Znesek letnih stroškov se določi na osnovi zneska letnih izdatkov, ki obsegajo vse stroške, ki nastanejo ECB v zadevnem obdobju zaračunavanja nadomestila in so neposredno ali posredno povezani z njenimi nadzorniškimi nalogami.

                     (3)

                     V skladu s členom 8 Uredbe (EU) št. 1163/2014 (ECB/2014/41) je za izračun letnih nadomestil za nadzor, ki se plačajo v zvezi s pomembnimi nadzorovanimi subjekti in pomembnimi nadzorovanimi skupinami ter v zvezi z manj pomembnimi nadzorovanimi subjekti in manj pomembnimi nadzorovanimi skupinami, treba letne stroške razdeliti na podlagi stroškov, dodeljenih ustreznim funkcijam, ki opravljajo neposredni nadzor nad pomembnimi nadzorovanimi subjekti in pomembnimi nadzorovanimi skupinami ter posredni nadzor nad manj pomembnimi nadzorovanimi subjekti in manj pomembnimi skupinami.

                     (4)

                     V skladu s členom 5(3) Uredbe (EU) št. 1163/2014 (ECB/2014/41) je treba pri določitvi letnih stroškov upoštevati tudi zneske nadomestil, ki se nanašajo na pretekla obdobja zaračunavanja nadomestila in jih ni bilo mogoče pobrati, plačila obresti, prejeta v skladu s členom 14, ter nekatere druge zneske, prejete ali vrnjene v skladu s členom 7(3) navedene uredbe. V skladu s prehodno ureditvijo za obdobje zaračunavanja nadomestila v letu 2020, ki je določena v členu 17a Uredbe (EU) št. 1163/2014 (ECB/2014/41), se kakršen koli presežek ali primanjkljaj iz obdobja zaračunavanja nadomestila v letu 2019, ki se določi tako, da se dejanski letni stroški, nastali v zvezi z navedenim obdobjem zaračunavanja nadomestila, odštejejo od ocenjenih letnih stroškov, zaračunanih za navedeno obdobje zaračunavanja nadomestila, upošteva pri določitvi letnih stroškov za obdobje zaračunavanja nadomestila v letu 2020.

                     (5)

                     V skladu s členom 5(4) Uredbe (EU) št. 1163/2014 (ECB/2014/41) se v štirih mesecih po koncu vsakega obdobja zaračunavanja nadomestila na spletni strani ECB objavi skupni znesek letnih nadomestil za nadzor za vsako kategorijo nadzorovanih subjektov in nadzorovanih skupin –

               SPREJEL NASLEDNJI SKLEP:

            Člen 1
            Opredelitev pojmov
            V tem sklepu se uporabljajo opredelitve pojmov iz Uredbe (EU) št. 468/2014 Evropske centralne banke (ECB/2014/17) (4) in Uredbe (EU) št. 1163/2014 (ECB/2014/41).

            Člen 2
            Skupni znesek letnih nadomestil za nadzor za leto 2020

               1.   Skupni znesek letnih nadomestil za nadzor za leto 2020 znaša 514 314 706 EUR in je izračunan, kakor je prikazano v Prilogi.

               2.   Posamezna kategorija nadzorovanih subjektov in nadzorovanih skupin plača naslednji skupni znesek letnih nadomestil za nadzor:

                           (a)

                           pomembni nadzorovani subjekti in pomembne nadzorovane skupine: 476 526 421 EUR;

                           (b)

                           manj pomembni nadzorovani subjekti in manj pomembne nadzorovane skupine: 37 788 285 EUR.

            Člen 3
            Začetek veljavnosti
            Ta sklep začne veljati peti dan po objavi v Uradnem listu Evropske unije.

            V Frankfurtu na Majni, 12. marca 2021

                  Predsednica ECB

               Christine LAGARDE

            (1)  UL L 287, 29.10.2013, str. 63.

            (2)  Uredba Evropske centralne banke (EU) 2019/2155 z dne 5. decembra 2019 o spremembi Uredbe (EU) št. 1163/2014 o nadomestilih za nadzor (ECB/2019/37) (UL L 327, 17.12.2019, str. 70).

            (3)  Uredba Evropske centralne banke (EU) št. 1163/2014 z dne 22. oktobra 2014 o nadomestilih za nadzor (ECB/2014/41) (UL L 311, 31.10.2014, str. 23).

            (4)  Uredba (EU) št. 468/2014 Evropske centralne banke z dne 16. aprila 2014 o vzpostavitvi okvira za sodelovanje znotraj enotnega mehanizma nadzora med Evropsko centralno banko in pristojnimi nacionalnimi organi ter z imenovanimi nacionalnimi organi (okvirna uredba o EMN) (ECB/2014/17) (UL L 141, 14.5.2014, str. 1).

            PRILOGA
            Izračun skupnega zneska letnih nadomestil za nadzor za leto 2020

                        (EUR)

                        Pomembni nadzorovani subjekti in pomembne nadzorovane skupine

                        Manj pomembni nadzorovani subjekti in manj pomembne nadzorovane skupine

                        Skupaj

                           Dejanski letni stroški za leto 2020

                           499 068 832

                           36 199 368

                           535 268 200

                           Presežek/primanjkljaj iz leta 2019

                           –23 076 537

                           1 082 290

                           –21 994 246

                           Zneski, ki se upoštevajo v skladu s členom 5(3) Uredbe (EU) št. 1163/2014 (ECB/2014/41)

                           Zneski nadomestil, ki se nanašajo na pretekla obdobja zaračunavanja nadomestila in jih ni bilo mogoče pobrati

                           Plačila obresti, prejeta v skladu s členom 14 zgoraj navedene uredbe

                        –42 819

                        –22 829

                        –65 648

                           Zneski, prejeti ali vrnjeni v skladu s členom 7(3) zgoraj navedene uredbe

                        576 944

                        529 456

                        1 106 401

                           SKUPAJ

                           476 526 421

                           37 788 285

                           514 314 706

               (Mogoče je, da se vsote zaradi zaokroževanja ne izidejo.)


title: Sklep Sveta (EU) 2021/515 z dne 22. marca 2021 o podpisu, v imenu Unije, Sporazuma v obliki izmenjave pisem med Evropsko unijo in Avstralijo v skladu s členom XXVIII Splošnega sporazuma o carinah in trgovini (GATT) 1994 o spremembi koncesij za vse tarifne kvote, vključene na seznam EU CLXXV, zaradi izstopa Združenega kraljestva iz Evropske unije

text:
                  25.3.2021

                  SL

                  Uradni list Evropske unije

                  L 104/27

         SKLEP SVETA (EU) 2021/515
         z dne 22. marca 2021
         o podpisu, v imenu Unije, Sporazuma v obliki izmenjave pisem med Evropsko unijo in Avstralsko zvezo v skladu s členom XXVIII Splošnega sporazuma o carinah in trgovini (GATT) 1994 o spremembi koncesij za vse tarifne kvote, vključene na seznam EU CLXXV, zaradi izstopa Združenega kraljestva iz Evropske unije
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(5) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Svet je 15. junija 2018 pooblastil Komisijo, da začne pogajanja v skladu s členom XXVIII Splošnega sporazuma o carinah in trgovini (GATT) 1994 o porazdelitvi tarifnih kvot, vključenih na seznam EU CLXXV, zaradi izstopa Združenega kraljestva iz Unije.

                     (2)

                     Pogajanja z Avstralijo so se zaključila in Sporazum v obliki izmenjave pisem med Evropsko unijo in Avstralsko zvezo v skladu s členom XXVIII Splošnega sporazuma o carinah in trgovini (GATT) 1994 o spremembi koncesij za vse tarifne kvote, vključene na seznam EU CLXXV, zaradi izstopa Združenega kraljestva iz Evropske unije (v nadaljnjem besedilu: Sporazum) je bil parafiran 18. decembra 2020.

                     (3)

                     Sporazum bi bilo treba podpisati–

               SPREJEL NASLEDNJI SKLEP:

            Člen 1
            Podpis, v imenu Unije, Sporazuma v obliki izmenjave pisem med Evropsko unijo in Avstralsko zvezo v skladu s členom XXVIII Splošnega sporazuma o carinah in trgovini (GATT) 1994 o spremembi koncesij za vse tarifne kvote, vključene na seznam EU CLXXV, zaradi izstopa Združenega kraljestva iz Evropske unije se odobri s pridržkom sklenitve navedenega sporazuma (1).

            Člen 2
            Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Unije.

            Člen 3
            Ta sklep začne veljati na dan sprejetja.

            V Bruslju, 22. marca 2021

                  Za Svet

                  Predsednik

               J. BORRELL FONTELLES

            (1)  Besedilo Sporazuma bo objavljeno skupaj s sklepom o njegovi sklenitvi.


title: Sklep (EU) 2021/536 Evropskega parlamenta in Sveta z dne 24. marca 2021 o spremembi Odločbe Sveta 2008/971/ES glede enakovrednosti gozdnega reprodukcijskega materiala, proizvedenega v Združenem kraljestvu (Besedilo velja za EGP)

text:
                  29.3.2021

                  SL

                  Uradni list Evropske unije

                  L 108/1

         SKLEP (EU) 2021/536 EVROPSKEGA PARLAMENTA IN SVETA
         z dne 24. marca 2021
         o spremembi Odločbe Sveta 2008/971/ES glede enakovrednosti gozdnega reprodukcijskega materiala, proizvedenega v Združenem kraljestvu
         (Besedilo velja za EGP)
         EVROPSKI PARLAMENT IN SVET EVROPSKE UNIJE STA –
         ob upoštevanju Pogodbe o delovanju Evropske unije in zlasti člena 43(2) Pogodbe,
         ob upoštevanju predloga Evropske komisije,
         po posredovanju osnutka zakonodajnega akta nacionalnim parlamentom,
         ob upoštevanju mnenja Evropskega ekonomsko-socialnega odbora (1),
         v skladu z rednim zakonodajnim postopkom (2),
         ob upoštevanju naslednjega:

                     (1)

                     Direktiva Sveta 1999/105/ES (3) se uporablja za trženje gozdnega reprodukcijskega materiala v Uniji. Navedena direktiva se nanaša na reprodukcijski material drevesnih vrst in njihovih umetnih križancev, ki so pomembni za gozdarske namene v celotni Uniji ali njenem delu.

                     (2)

                     Odločba Sveta 2008/971/ES (4) določa pravila o enakovrednosti gozdnega reprodukcijskega materiala, proizvedenega v tretjih državah.

                     (3)

                     Združeno kraljestvo je preneslo in učinkovito izvaja Direktivo 1999/105/ES in izvedbene akte, sprejete na podlagi navedene direktive.

                     (4)

                     Pravo Unije, vključno z Direktivo 1999/105/ES in Odločbo 2008/971/ES, se je uporabljalo za Združeno kraljestvo in v njem v prehodnem obdobju, ki se je končalo 31. decembra 2020, v skladu s Sporazumom o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (5) (v nadaljnjem besedilu: Sporazum o izstopu) in zlasti členom 126 in členom 127(1) Sporazuma.

                     (5)

                     Zaradi konca prehodnega obdobja iz Sporazuma o izstopu je Združeno kraljestvo pri Komisiji vložilo zahtevek za priznanje enakovrednosti gozdnega reprodukcijskega materiala, proizvedenega v tej državi, od 1. januarja 2021 s takim materialom, proizvedenim v Uniji, v skladu z veljavnim pravom Unije.

                     (6)

                     Združeno kraljestvo je Komisijo obvestilo, da se njegova zakonodaja, s katero je bila prenesena Direktiva 1999/105/ES, ne bo spremenila in se bo še naprej uporabljala po 1. januarju 2021.

                     (7)

                     Komisija je preučila zadevno zakonodajo Združenega kraljestva. Ugotovila je, da je gozdni reprodukcijski material, zlasti tak material iz kategorij „znanega izvora“, „izbran“ in „kvalificiran“, ki je proizveden v Združenem kraljestvu, enakovreden gozdnemu reprodukcijskemu materialu, ki se proizvaja v Uniji, in je skladen z Direktivo 1999/105/ES in Prilogo II k Odločbi 2008/971/ES, saj pravo Združenega kraljsetva daje enaka zagotovila kot pravo Unije glede odobritve izhodiščnega materiala in ukrepov, izvedenih pri nadaljnji proizvodnji gozdnega reprodukcijskega materiala, ki je namenjen za trženje.

                     (8)

                     Zato je primerno priznati enakovrednost takega gozdnega reprodukcijskega materiala, proizvedenega v Združenem kraljestvu, z ustreznim materialom, proizvedenim v Uniji

                     (9)

                     Združeno kraljestvo bi bilo zato treba vključiti v Prilogo I k Odločbi 2008/971/ES brez poseganja v uporabo prava Unije za Združeno kraljestvo in v njem v zvezi s Severno Irsko v skladu s členom 5(4) Protokola o Irski/Severni Irski k Sporazumu o izstopu v povezavi s Prilogo 2 k navedenemu protokolu.

                     (10)

                     Odločbo 2008/971/ES bi bilo zato treba ustrezno spremeniti.

                     (11)

                     Ker se je prehodno obdobje iz Sporazuma o izstopu končalo 31. decembra 2020, bi moral zaradi zagotavljanja kontinuitete ta sklep začeti veljati čim prej in bi se moral uporabljati z retroaktivnim učinkom od 1. januarja 2021 –

               SPREJELA NASLEDNJI SKLEP:

            Člen 1
            Spremembe Odločbe 2008/971/ES
            Priloga I k Odločbi 2008/971/ES se spremeni:

                        (1)

                        v tabelo se med vrstici „CH“ in „NO“ vstavi naslednja vrstica:

                                    „GB ((**))

                                                Department for Environment, Food & Rural Affairs (DEFRA)

                                                Eastbrook

                                                Shaftesbury Road

                                                Cambridge

                                                CB2 8DU

                        (2)

                        v opombo (*) se med „CH – Švica,“ in „NO – Norveška,“ vstavi naslednje:
                        „GB – Združeno kraljestvo,“.

            Člen 2
            Začetek veljavnosti in uporaba
            Ta sklep začne veljati na dan objave v Uradnem listu Evropske unije.
            Uporablja se od 1. januarja 2021.

            V Bruslju, 24. marca 2021

                  Za Evropski parlament

                  predsednik

               D. M. SASSOLI

                  Za Svet

                  Predsednica

               A.P. ZACARIAS

            (1)  Mnenje z dne 27. januarja 2021 (še ni objavljeno v Uradnem listu).

            (2)  Stališče Evropskega parlamenta z dne 11. marca 2021 (še ni objavljeno v Uradnem listu) in odločitev Sveta z dne 17. marca 2021.

            (3)  Direktiva Sveta 1999/105/ES z dne 22. decembra 1999 o trženju gozdnega reprodukcijskega materiala (UL L 11, 15.1.2000, str. 17).

            (4)  Odločba Sveta 2008/971/ES z dne 16. decembra 2008 o enakovrednosti gozdnega reprodukcijskega materiala, proizvedenega v tretjih državah (UL L 345, 23.12.2008, str. 83).

            (5)  UL L 29, 31.1.2020, str. 7.


               31.3.2021

               SL

               Uradni list Evropske unije

               C 116/12

      P8_TA(2019)0334
      Zahteva za odvzem imunitete Labrosu Fundulisu
      Sklep Evropskega parlamenta z dne 4. aprila 2019 o zahtevi za odvzem imunitete Labrosu Fundulisu (Lampros Fountoulis) (2018/2269(IMM))
      (2021/C 116/05)

         Evropski parlament,

                  —

                  ob upoštevanju zahteve za odvzem imunitete Labrosu Fundulisu (Lampros Fountoulis), ki jo je dne 12. oktobra 2018 posredoval namestnik generalnega tožilca grškega vrhovnega sodišča v zvezi z dosjejem št. ABM: 2017/10839 in ki je bila razglašena na plenarnem zasedanju 13. novembra 2018,

                  —

                  po zagovoru Labrosa Fundulisa (Lampros Fountoulis) v skladu s členom 9(6) Poslovnika,

                  —

                  ob upoštevanju členov 8 in 9 Protokola št. 7 o privilegijih in imunitetah Evropske unije ter člena 6(2) Akta o volitvah poslancev Evropskega parlamenta s splošnimi neposrednimi volitvami z dne 20. septembra 1976,

                  —

                  ob upoštevanju sodb Sodišča Evropske unije z dne 12. maja 1964, 10. julija 1986, 15. in 21. oktobra 2008, 19. marca 2010, 6. septembra 2011 in 17. januarja 2013 (1),

                  —

                  ob upoštevanju 62. člena grške ustave,

                  —

                  ob upoštevanju člena 5(2), člena 6(1) in člena 9 Poslovnika,

                  —

                  ob upoštevanju poročila Odbora za pravne zadeve (A8-0183/2019),

                  A.

                  ker je namestnik generalnega tožilca vrhovnega sodišča Grčije zahteval odvzem poslanske imunitete poslancu Evropskega parlamenta Labrosu Fundulisu (Lampros Fountoulis) v povezavi z morebitnim sodnim postopkom glede domnevnega kaznivega dejanja;

                  B.

                  ker člen 9 Protokola št. 7 o privilegijih in imunitetah Evropske unije določa, da poslanci Evropskega parlamenta uživajo na ozemlju svoje države imunitete, priznane poslancem parlamenta te države;

                  C.

                  ker 62. člen grške ustave določa, da se v času trajanja poslanskega mandata poslanci ne smejo preganjati, aretirati, pripreti ali se jim ne sme drugače vzeti prostost brez predhodnega soglasja parlamenta;

                  D.

                  ker se zahteva namestnika generalnega tožilca vrhovnega sodišča Grčije nanaša na postopke v zvezi z domnevno kršitvijo člena 45 in člena 232A grškega kazenskega zakonika, ki se nanašata na skupno kršitev sodne odločbe;

                  E.

                  ker je Labros Fundulis (Lampros Fountoulis) obdolžen, da ni ravnal v skladu z začasno sodbo št. 3603/2015 prvostopenjskega sodišča v Atenah, s katero sta odrejena odstranitev vseh kamer iz pritličja in vhoda stavbe št. 73 na ulici Grammou v kraju Marousi, Atika, ter plačilo kazni v višini 600 evrov (šesto evrov) za vsako prihodnjo kršitev odločbe z dne 25. maja 2015;

                  F.

                  ker se Odbor za pravne zadeve v skladu s členom 9(8) Poslovnika v nobenem primeru ne sme izreči niti o krivdi ali nekrivdi poslanca niti o tem, ali mnenja oziroma dejanja, ki so mu pripisana, upravičujejo kazenski pregon, četudi se pri obravnavi zahteve podrobno seznani z dejstvi primera;

                  G.

                  ker tudi ni v pristojnosti Evropskega parlamenta, da se izreče o krivdi ali nekrivdi poslanca, niti o tem, ali je kazenski pregon ustrezen za dejanja, ki so mu pripisana, niti da se izreče o odlikah nacionalnih pravnih in sodnih sistemov;

                  H.

                  ker v skladu s členom 5(2) Poslovnika Evropskega parlamenta parlamentarna imuniteta ni osebni privilegij poslanca, temveč je jamstvo neodvisnosti Parlamenta kot celote in njegovih poslancev;

                  I.

                  ker je namen poslanske imunitete zaščititi Parlament in njegove poslance pred sodnimi postopki v zvezi z dejavnostmi poslancev med opravljanjem parlamentarnih dolžnosti, ki jih od teh dolžnosti ni mogoče ločiti;

                  J.

                  ker se kazenski pregon ne nanaša na mnenje ali glas, ki ga je poslanec izrekel ali oddal na glasovanju pri opravljanju dolžnosti poslanca Evropskega parlamenta v smislu člena 8 Protokola št. 7 o privilegijih in imunitetah Evropske unije;

                  K.

                  ker glede na informacije in razlage, pridobljene v zvezi s to zadevo, ni razlogov za sum, da je bil sodni postopek sprožen zato, da bi se škodovalo politični dejavnosti ali ugledu poslanca in torej neodvisnosti Parlamenta (fumus persecutionis);

                  1.

                  sklene, da se Labrosu Fundulisu (Lampros Fountoulis) odvzame imuniteta;

                  2.

                  naroči svojemu predsedniku, naj ta sklep in poročilo pristojnega odbora nemudoma posreduje grškim oblastem in Labrosu Fundulisu (Lampros Fountoulis).

         (1)  Sodba Sodišča z dne 12. maja 1964 v zadevi Wagner proti Fohrmann in Krier, 101/63, ECLI:EU:C:1964:28; sodba Sodišča z dne 10. julija 1986 v zadevi Wybot proti Faure in drugi, 149/85, ECLI:EU:C:1986:310; sodba Splošnega sodišča z dne 15. oktobra 2008 v zadevi Mote proti Parlamentu, T-345/05, ECLI:EU:T:2008:440; sodba Sodišča z dne 21. oktobra 2008 v združenih zadevah Marra proti De Gregorio in Clemente, C-200/07 in C-201/07, ECLI:EU:C:2008:579; sodba Splošnega sodišča z dne 19. marca 2010 v zadevi Gollnisch proti Parlamentu, T-42/06, ECLI:EU:T:2010:102; sodba Sodišča z dne 6. septembra 2011 v zadevi Patriciello, C-163/10, ECLI:EU:C:2011:543; sodba Splošnega sodišča z dne 17. januarja 2013 v zadevi Gollnisch proti Parlamentu, T-346/11 in T-347/11, ECLI:EU:T:2013:23.


title: Sklep Sveta (EU) 2021/570 z dne 24. oktobra 2019 o podpisu, v imenu Unije, in začasni uporabi Protokola k Začasnemu evro-mediteranskemu pridružitvenemu sporazumu o trgovini in sodelovanju med Evropsko skupnostjo na eni strani in Palestinsko osvobodilno organizacijo (PLO) za Palestinsko upravo Zahodnega brega in Gaze na drugi strani o Okvirnem sporazumu med Evropsko unijo in Palestinsko upravo Zahodnega brega in Gaze o splošnih načelih za sodelovanje v programih Unije

text:
                  8.4.2021

                  SL

                  Uradni list Evropske unije

                  L 121/1

         SKLEP SVETA (EU) 2021/570
         z dne 24. oktobra 2019
         o podpisu, v imenu Unije, in začasni uporabi Protokola k Začasnemu evro-mediteranskemu pridružitvenemu sporazumu o trgovini in sodelovanju med Evropsko skupnostjo na eni strani in Palestinsko osvobodilno organizacijo (PLO) za Palestinsko upravo Zahodnega brega in Gaze na drugi strani o Okvirnem sporazumu med Evropsko unijo in Palestinsko upravo Zahodnega brega in Gaze o splošnih načelih za sodelovanje v programih Unije
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 209 v povezavi s členom 218(5) in (7) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Svet je 18. junija 2007 pooblastil Komisijo za pogajanja o Protokolu k Začasnemu evro-mediteranskemu pridružitvenemu sporazumu o trgovini in sodelovanju med Evropsko skupnostjo na eni strani in Palestinsko osvobodilno organizacijo (PLO) za Palestinsko upravo Zahodnega brega in Gaze na drugi strani o Okvirnem sporazumu med Evropsko unijo in Palestinsko upravo Zahodnega brega in Gaze o splošnih načelih za sodelovanje v programih Unije (v nadaljnjem besedilu: Protokol).

                     (2)

                     Pogajanja so se zaključila.

                     (3)

                     Namen Protokola je določiti finančna in tehnična pravila, ki bi Palestinski upravi Zahodnega brega in Gaze (v nadaljnjem besedilu: Palestinska uprava) omogočila sodelovanje v nekaterih programih Unije. Horizontalni okvir, ki ga določa Protokol, določa načela ukrepov gospodarskega, finančnega in tehničnega sodelovanja ter Palestinski upravi omogoča prejemanje tehnične pomoči, zlasti finančne, ki jo Unija zagotavlja na podlagi teh programov. Ta okvir se uporablja samo za tiste programe Unije, pri katerih je v ustreznih ustanovnih pravnih aktih predvidena možnost sodelovanja Palestinske uprave. Podpis in začasna uporaba Protokola zato še ne pomenita izvajanja pooblastil v okviru različnih sektorskih politik, opredeljenih v programih; ta pooblastila se izvajajo šele, ko so ti programi vzpostavljeni.

                     (4)

                     Protokol bi bilo treba podpisati ter ga do zaključka postopkov, potrebnih za začetek njegove veljavnosti, uporabljati začasno –

               SPREJEL NASLEDNJI SKLEP:

            Člen 1
            Podpis, v imenu Unije, Protokola k Začasnemu evro-mediteranskemu pridružitvenemu sporazumu o trgovini in sodelovanju med Evropsko skupnostjo na eni strani in Palestinsko osvobodilno organizacijo (PLO) za Palestinsko upravo Zahodnega brega in Gaze na drugi strani o Okvirnem sporazumu med Evropsko unijo in Palestinsko upravo Zahodnega brega in Gaze o splošnih načelih za sodelovanje med Evropsko unijo ter Palestinsko upravo Zahodnega brega in Gaze o splošnih načelih za sodelovanje v programih Unije se odobri s pridržkom sklenitve navedenega protokola.
            Besedilo Protokola je priloženo temu sklepu.

            Člen 2
            Predsednik Sveta je pooblaščen, da imenuje osebo(-e), pooblaščeno(-e) za podpis Protokola v imenu Unije.

            Člen 3
            Protokol se v skladu s členom 10 Protokola začasno uporablja od datuma njegovega podpisa do zaključka postopkov, potrebnih za začetek njegove veljavnosti (1).

            Člen 4
            Komisija je pooblaščena, da v imenu Unije določi posebne pogoje glede sodelovanja Palestinske uprave v vsakem posameznem programu Unije, vključno s finančnim prispevkom, ki ga je treba plačati. Komisija redno obvešča pristojno delovno skupino Sveta.

            Člen 5
            Ta sklep začne veljati na dan sprejetja.

            V Bruslju, 24. oktobra 2019

                  Za Svet

                  predsednica

               A.-K. PEKONEN

            (1)  Generalni sekretariat Sveta bo v Uradnem listu Evropske unije objavil datum podpisa Protokola.


title: Sklep Sveta (SZVP) 2021/648 z dne 16. aprila 2021 o spremembi Sklepa (SZVP) 2018/299 o spodbujanju evropske mreže neodvisnih možganskih trustov za neširjenje orožja in razoroževanje v podporo izvajanju strategije EU proti širjenju orožja za množično uničevanje

text:
                  20.4.2021

                  SL

                  Uradni list Evropske unije

                  L 133/57

         SKLEP SVETA (SZVP) 2021/648
         z dne 16. aprila 2021
         o spremembi Sklepa (SZVP) 2018/299 o spodbujanju evropske mreže neodvisnih možganskih trustov za neširjenje orožja in razoroževanje v podporo izvajanju strategije EU proti širjenju orožja za množično uničevanje
         SVET EVROPSKE UNIJE JE –
         ob upoštevanju Pogodbe o Evropski uniji in zlasti členov 28(1) in 31(1) Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Svet je 26. februarja 2018 sprejel Sklep (SZVP) 2018/299 (1).

                     (2)

                     Sklep (SZVP) 2018/299 določa, da se v obdobju 42 mesecev z začetkom na datum sklenitve sporazuma o financiranju iz člena 3(3) navedenega sklepa izvajajo dejavnosti iz člena 1 navedenega sklepa (v nadaljnjem besedilu: obdobje izvajanja).

                     (3)

                     Konzorcij EU za neširjenje orožja in razoroževanje je v svoji vlogi subjekta, zadolženega za izvajanje, 18. februarja 2021 zaprosil Unijo za dovoljenje za podaljšanje obdobja izvajanja do 17. maja 2022 zaradi izzivov, ki so posledica nadaljevanja pandemije COVID-19.

                     (4)

                     Dejavnosti iz člena 1 Sklepa (SZVP) 2018/299 se lahko brez kakršnih koli posledic v zvezi s finančnimi sredstvi nadaljujejo do 17. maja 2022.

                     (5)

                     Sklep (SZVP) 2018/299 bi bilo zato treba ustrezno spremeniti –

               SPREJEL NASLEDNJI SKLEP:

            Člen 1
            Sklep (SZVP) 2018/299 se spremeni:

                        (1)

                        v členu 5 se odstavek 2 nadomesti z naslednjim:

                           „2.   Ta sklep preneha veljati 17. maja 2022.“;

                        (2)

                        oddelek 4 Priloge se nadomesti z naslednjim:
                        „4.   Trajanje

                        Celotno predvideno trajanje izvajanja projektov je 48 mesecev. Projekti se končajo 17. maja 2022.“

            Člen 2
            Ta sklep začne veljati na dan sprejetja.

            V Luxembourgu, 16. aprila 2021

                  Za Svet

                  predsednica

               A. P. ZACARIAS

            (1)  Sklep Sveta (SZVP) 2018/299 z dne 26. februarja 2018 o spodbujanju evropske mreže neodvisnih možganskih trustov za neširjenje orožja in razoroževanje v podporo izvajanju strategije EU proti širjenju orožja za množično uničevanje (UL L 56, 28.2.2018, str. 46).


title: Sklep Komisije z dne 25. maja 2021 o praznikih in dela prostih dnevih v letu 2023, ki se priznajo uradnikom in drugim uslužbencem Evropske unije v Bruslju in Luxembourgu 2021/C 201 I/02

text:
                  28.5.2021

                  SL

                  Uradni list Evropske unije

                  CI 201/2

         SKLEP KOMISIJE
         z dne 25. maja 2021
         o praznikih in dela prostih dnevih v letu 2023, ki se priznajo uradnikom in drugim uslužbencem Evropske unije v Bruslju in Luxembourgu
         (2021/C 201 I/02)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Kadrovskih predpisov za uradnike Evropske unije in Pogojev za zaposlitev drugih uslužbencev Evropske unije, ki jih določa Uredba Sveta (EGS, Euratom, ESPJ) št. 259/68 (1) , in zlasti člena 61 navedenih kadrovskih predpisov ter členov 16 in 91 Pogojev za zaposlitev drugih uslužbencev Evropske unije,
         ob upoštevanju skupnih predpisov, ki določajo seznam praznikov in dela prostih dni za uradnike Evropskih skupnosti (2), in zlasti tretjega odstavka člena 1 navedenih predpisov,
         ob upoštevanju naslednjega:

                     (1)

                     Na podlagi člena 61 Kadrovskih predpisov za uradnike Evropske unije ter členov 16 in 91 Pogojev za zaposlitev drugih uslužbencev Evropske unije bi bilo treba sprejeti seznam praznikov in dela prostih dni v letu 2023, ki se priznajo uradnikom in drugim uslužbencem v Bruslju in Luxembourgu.

                     (2)

                     Leta 2023 je velikonočna nedelja 9. aprila.

                     (3)

                     Leta 2023 je 24. december nedelja.

                     (4)

                     S kolegijem vodij uprav je bilo 24. marca 2021 opravljeno posvetovanje za mnenje glede seznama praznikov in dela prostih dni v letu 2023 –

               SKLENILA:

            Edini člen
            Prazniki in dela prosti dnevi v letu 2023, ki se priznajo uradnikom in drugim uslužbencem v Bruslju in Luxembourgu, so določeni, kot sledi:

                        2. januar

                        dan po novem letu

                        6. april

                        veliki četrtek

                        7. april

                        veliki petek

                        10. april

                        velikonočni ponedeljek

                        1. maj

                        praznik dela

                        9. maj

                        obletnica Schumanove deklaracije iz leta 1950

                        18. maj

                        vnebohod

                        19. maj

                        dan po vnebohodu

                        29. maj

                        binkoštni ponedeljek

                        23. junij*

                        luksemburški dan državnosti
                        *prizna se uradnikom in drugim uslužbencem v Luxembourgu

                        21. julij*

                        belgijski dan državnosti
                        *prizna se uradnikom in drugim uslužbencem v Bruslju

                        15. avgust

                        Marijino vnebovzetje

                        1. november

                        vsi sveti

                        2. november

                        dan spomina na mrtve

                        od 25. decembra
                        do
                        od 29. decembra

                        pet dni ob koncu leta

                           SKUPAJ v letu 2023

                           18 dni

            V Bruslju, 25. maja 2021

                  Za Komisijo

               Johannes HAHN

                  Član Komisije

            (1)  UL L 56, 4.3.1968, str. 1.

            (2)  Prečiščena različica kadrovskih predpisov, ki so jo objavile službe Komisije januarja 2003, str. IV-2.


title: Sklep Sveta (SZVP) 2021/855 z dne 27. maja 2021 o spremembi Sklepa 2013/255/SZVP o omejevalnih ukrepih proti Siriji

text:
                  28.5.2021

                  SL

                  Uradni list Evropske unije

                  L 188/90

         SKLEP SVETA (SZVP) 2021/855
         z dne 27. maja 2021
         o spremembi Sklepa 2013/255/SZVP o omejevalnih ukrepih proti Siriji
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 29 Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Svet je 31. maja 2013 sprejel Sklep 2013/255/SZVP (1).

                     (2)

                     Svet je 28. maja 2020 sprejel Sklep (SZVP) 2020/719 (2), s katerim je omejevalne ukrepe iz Sklepa 2013/255/SZVP podaljšal do 1. junija 2021.

                     (3)

                     Na podlagi pregleda Sklepa 2013/255/SZVP bi bilo treba omejevalne ukrepe iz navedenega sklepa podaljšati do 1. junija 2022.

                     (4)

                     Treba bi bilo posodobiti vnose za 25 fizičnih oseb in tri subjekte na seznamu za fizične in pravne osebe, subjekte ali organe iz Priloge I k Sklepu 2013/255/SZVP.

                     (5)

                     Vnose za pet preminulih oseb bi bilo treba črtati s seznama za fizične in pravne osebe, subjekte ali organe iz Priloge I k Sklepu 2013/255/SZVP.

                     (6)

                     Sklep 2013/255/SZVP bi bilo zato treba ustrezno spremeniti –

               SPREJEL NASLEDNJI SKLEP:

            Člen 1
            Sklep 2013/255/SZVP se spremeni:

                        (1)

                        člen 34 se nadomesti z naslednjim:

                           „Člen 34
                           Ta sklep se uporablja do 1. junija 2022. Redno se pregleduje. Če Svet meni, da njegovi cilji niso bili doseženi, se po potrebi lahko podaljša oziroma spremeni.“;

                        (2)

                        Priloga I se spremeni v skladu s Prilogo k temu sklepu.

            Člen 2
            Ta sklep začne veljati dan po objavi v Uradnem listu Evropske unije.

            V Bruslju, 27. maja 2021

                  Za Svet

                  predsednik

               P. SIZA VIEIRA

            (1)  Sklep Sveta 2013/255/SZVP z dne 31. maja 2013 o omejevalnih ukrepih proti Siriji (UL L 147, 1.6.2013, str. 14).

            (2)  Sklep Sveta (SZVP) 2020/719 z dne 28. maja 2020 o spremembi Sklepa 2013/255/SZVP o omejevalnih ukrepih proti Siriji (UL L 168, 29.5.2020, str. 66).

            PRILOGA
            Priloga I k Sklepu 2013/255/SZVP se spremeni:

                        (1)

                        v oddelku A („Osebe“) se črtajo naslednji vnosi:

                                    115.

                                    general Ali Habib MAHMOUD;

                                    153.

                                    Waleed AL MO’ALLEM;

                                    180.

                                    Ahmad AL-QADRI;

                                    274.

                                    Nader QALEI;

                                    281.

                                    Mohammad Maen Zein Jazba AL-ABIDIN;

                        (2)

                        v oddelku A („Osebe“) naslednji vnosi nadomestijo ustrezne vnose na seznamu:

                                    Ime

                                    Podatki za ugotavljanje istovetnosti

                                    Razlogi

                                    Datum uvrstitve na seznam

                                    „14.

                                    Brigadni general Mohammed BILAL
                                    (tudi podpolkovnik Muhammad Bilal)

                                    Spol: moški

                                    Kot višji uradnik obveščevalne službe sirskih letalskih sil podpira sirski režim in je odgovoren za nasilno zatiranje civilnega prebivalstva. Poleg tega je povezan s centrom za znanstvene študije in raziskave (SSRC), ki je uvrščen na seznam.

                                    21.10.2014

                                    22.

                                    Ihab MAKHLOUF
                                    (tudi Ehab, Iehab)
                                    (ايهاب مخلوف)

                                    Datum rojstva: 21.1.1973
                                    Kraj rojstva: Damask, Sirija
                                    Št. potnega lista: N002848852
                                    Spol: moški

                                    V Siriji delujoč vodilni poslovnež. Poslovne interese ima v več sirskih podjetjih in subjektih, med drugim v Ramak Construction Co in Syrian International Private University for Science and Technology (SIUST).
                                    Je vpliven član družine Makhlouf in je tesno povezan z družino Assad; bratranec predsednika Basharja al-Assada. Ehab Makhlouf je leta 2020 prevzel poslovne dejavnosti Ramija Makhloufa, sirska vlada pa mu je podelila pogodbe za upravljanje in vodenje brezcarinskih trgovin po vsej državi.

                                    23.5.2011

                                    48.

                                    Samir HASSAN
                                    (سمير حسن)

                                    Spol: moški

                                    V Siriji delujoč vodilni poslovnež z deleži in/ali dejavnostjo v več sektorjih sirskega gospodarstva. Ima deleže in/ali znaten vpliv v Amir Group in Cham Holding, konglomeratih z interesi v sektorjih nepremičnin, turizma, prometa in financ. Predsednik sirsko-ruskega poslovnega sveta.
                                    Samir Hassan podpira vojno sirskega režima z donacijami v gotovini.
                                    Povezan je z osebami, ki imajo koristi od režima ali ga podpirajo. Zlasti je povezan z Ramijem Makhloufom in Issamom Anboubo, ki ju je Svet uvrstil na seznam in imata koristi od sirskega režima.

                                    27.9.2014

                                    61.

                                    George CHAOUI
                                    (جورج شاوي)

                                    Spol: moški

                                    Član sirske elektronske vojske (obveščevalna služba teritorialne vojske). Vpleten v nasilno zatiranje civilnega prebivalstva po vsej Siriji in pozivanje k nasilju nad njim.

                                    14.11.2011

                                    78.

                                    Ali BARAKAT
                                    (tudi Barakat Ali Barakat)
                                    ( علي بركات; بركات علي بركات)

                                    Spol: moški

                                    Vojaški uradnik, vpleten v nasilje v Homsu. Trenutno služi v 30. mobilni pehotni diviziji republikanske garde.

                                    1.12.2011

                                    96.

                                    Brigadni general Jamal YUNES
                                    (tudi Younes)
                                    (جمال يونس)

                                    Funkcija: poveljnik 555. polka
                                    Spol: moški

                                    Vojaškim enotam je ukazal, da streljajo na protestnike v Moadamijehu.
                                    Vodja Vojaškega varnostnega odbora v Hami leta 2018.

                                    23.1.2012

                                    114.

                                    Emad Abdul-Ghani SABOUNI
                                    (tudi Imad Abdul Ghani Al Sabuni)
                                    (عماد عبدالغني صابوني)

                                    Leto rojstva: 1964
                                    Kraj rojstva: Damask, Sirija
                                    Spol: moški

                                    Nekdanji minister za telekomunikacije in tehnologijo, na položaju vsaj do aprila 2014. Kot nekdanji vladni minister je soodgovoren za nasilno zatiranje civilnega prebivalstva, ki ga izvaja sirski režim. Julija 2016 imenovan za vodjo agencije za načrtovanje in mednarodno sodelovanje (vladna agencija PICC). PICC je vladna agencija, ki je povezana s predsednikom vlade in pripravlja zlasti petletne načrte, ki zagotavljajo širše smernice za vladno gospodarsko in razvojno politiko.

                                    27.2.2012

                                    117.

                                    Adnan Hassan MAHMOUD
                                    (عدنان حسن محمود)

                                    Leto rojstva: 1966
                                    Kraj rojstva: Tartus, Sirija
                                    Spol: moški

                                    Nekdanji sirski veleposlanik v Iranu do leta 2020. Nekdanji minister za informiranje, na položaj imenovan po maju 2011. Kot nekdanji vladni minister je soodgovoren za nasilno zatiranje civilnega prebivalstva, ki ga izvaja sirski režim.

                                    23.9.2011

                                    132.

                                    Brigadni general Abdul-Salam Fajr MAHMOUD
                                    (عبدالسلام فجر محمود)

                                    Leto rojstva: 1959
                                    Spol: moški

                                    Vodja varnostnega odbora južne regije od decembra 2020. Nekdanji vodja enote obveščevalne službe sirskih letalskih sil v Bab Tumi (Damask). Nekdanji vodja preiskovalne enote obveščevalne službe sirijskih letalskih sil na letališču Meze. Odgovoren za mučenje nasprotnikov režima v priporu. Zanj je bil izdan mednarodni nalog za prijetje zaradi ‚sostorilstva pri dejanju mučenja‘, ‚sostorilstva pri hudodelstvih zoper človečnost‘ in ‚sostorilstva pri vojnih hudodelstvih‘.

                                    24.7.2012

                                    134.

                                    Polkovnik Qusay Ibrahim MIHOUB
                                    (قصي إبراهيم ميهوب )

                                    Leto rojstva: 1961
                                    Kraj rojstva: Dergamo, Džabla, Latakija, Sirija
                                    Spol: moški

                                    Višji častnik obveščevalne službe sirskih letalskih sil. Nekdanji vodja enote obveščevalne službe letalskih sil v Dari (ko so se v Dari začeli protesti, je bil iz Damaska poslan v Daro). Odgovoren za mučenje nasprotnikov režima v priporu in nasilno zatrtje mirnih protestov v južni regiji.

                                    24.7.2012

                                    137.

                                    Brigadni general Ibrahim MA’ALA
                                    (tudi Maala, Maale, Ma'la)
                                    ( معلى;معلا (ابراهيم

                                    Spol: moški

                                    Vodja enote 285 (Damask) direktorata za splošno obveščevalno dejavnost (konec leta 2011 je zamenjal brigadnega generala Hussama Fendija). Odgovoren za mučenje nasprotnikov režima v priporu.

                                    24.7.2012

                                    139.

                                    Generalmajor Hussam LUQA
                                    (tudi Husam, Housam, Houssam, Louqa, Louca, Louka, Luka)
                                    (لوقا حسام)

                                    Leto rojstva: 1964
                                    Kraj rojstva: Damask, Sirija
                                    Spol: moški

                                    Nekdanji vodja varnostnega odbora južne regije od leta 2018 do 2020. Nekdanji vodja direktorata za splošno varnost. Generalmajor. Od aprila 2012 do 2.12.2018 je bil vodja enote direktorata za politično varnost v Homsu (nasledil brigadnega generala Nasra al-Alija). Od 3.12.2018 vodja direktorata za politično varnost. Odgovoren za mučenje nasprotnikov režima v priporu.

                                    24.7.2012

                                    140.

                                    Brigadni general Taha TAHA
                                    (طه طه)

                                    Spol: moški

                                    Namestnik pomočnika vodje službe za politično varnost. Nekdanji odgovorni za enoto direktorata za politično varnost v Latakiji. Odgovoren za mučenje nasprotnikov režima v priporu.

                                    24.7.2012

                                    144.

                                    Generalmajor Ahmed AL-JARROUCHEH (tudi Ahmad; al-Jarousha, al-Jarousheh, al-Jaroucha, al-Jarouchah, al-Jaroucheh)
                                    (احمد الجروشة)

                                    Leto rojstva: 1957
                                    Spol: moški

                                    Kot nekdanji vodja zunanje enote splošne obveščevalne službe (enota 279) odgovoren za splošne obveščevalne dejavnosti na sirskih veleposlaništvih.

                                    24.7.2012

                                    146.

                                    General Ghassan Jaoudat ISMAIL
                                    (tudi Ismael)
                                    (غسان جودت اسماعيل)

                                    Leto rojstva: 1960
                                    Kraj rojstva: Junaynat Ruslan – Darkoush, provinca Tartus, Sirija
                                    Spol: moški

                                    Od leta 2019 vodja obveščevalne službe sirskih letalskih sil. Nekdanji namestnik vodje službe za obveščevalno dejavnost letalskih sil, pred tem na čelu enote za misije v okviru obveščevalne službe letalskih sil, ki v sodelovanju z enoto za posebne operacije vodi elitne enote obveščevalne službe letalskih sil, ki imajo pomembno vlogo pri zatiranju, ki ga izvaja sirski režim. V okviru te funkcije je Ghassan Jaoudat Ismail eden najvišjih predstavnikov vojske, neposredno odgovornih za nasilno zatiranje nasprotnikov, ki ga izvaja sirski režim, pa tudi za izginotje civilistov.

                                    24.7.2012

                                    147.

                                    Generalmajor Amer AL-ACHI
                                    (tudi Amer Ibrahim al-Achi; Amis al Ashi; Ammar Aachi; Amer Ashi)
                                    (عامر ابراهيم العشي)

                                    Spol: moški

                                    Nekdanji guverner province Svejda, predsednik Bashar Al-Assad ga je na to funkcijo imenoval julija 2016. Nekdanji vodja obveščevalne enote obveščevalne službe sirskih letalskih sil (2012–2016). Zaradi svoje funkcije v obveščevalni službi letalskih sil je vpleten v zatiranje sirske opozicije.

                                    24.7.2012

                                    156.

                                    Hala Mohammad
                                    (tudi Mohamed, Muhammad, Mohammed) AL NASSER
                                    (هاله محمد الناصر)

                                    Leto rojstva: 1964
                                    Kraj rojstva: Raka, Sirija
                                    Spol: ženski

                                    Nekdanja ministrica za turizem. Kot nekdanja vladna ministrica je soodgovorna za nasilno zatiranje civilnega prebivalstva, ki ga izvaja sirski režim.

                                    16.10.2012

                                    172.

                                    Ali HADAR (tudi HAIDAR)

                                    Leto rojstva: 1962
                                    Spol: moški

                                    Vodja agencije za nacionalno spravo in nekdanji državni minister za nacionalno spravo; predsednik krila ‚Intifada‘ Sirske socialne nacionalistične stranke. Kot nekdanji vladni minister je soodgovoren za nasilno zatiranje civilnega prebivalstva, ki ga izvaja sirski režim.

                                    16.10.2012

                                    204.

                                    Emad HAMSHO
                                    (tudi Imad Hmisho; Hamchu; Hamcho; Hamisho; Hmeisho; Hemasho, حميشو)
                                    (حمشو عماد)

                                    Naslov: Hamsho Building 31 Baghdad Street, Damask, Sirija
                                    Spol: moški

                                    Ima visok vodstveni položaj v družbi Hamsho Trading. Zaradi visokega položaja v družbi Hamsho Trading, ki je podružnica družbe Hamsho International, ki jo je Svet uvrstil na seznam, zagotavlja podporo sirskemu režimu. Povezan je tudi s subjektom Hamso International, uvrščenim na seznam. Je tudi podpredsednik Sirskega sveta za železo in jeklo, kjer deluje ob drugih režimskih poslovnežih, uvrščenih na seznam, kot je Ayman Jaber. Prav tako je sodelavec predsednika Basharja Al-Assada.

                                    7.3.2015

                                    241.

                                    Salam Mohammad AL-SAFFAF

                                    Leto rojstva: 1979
                                    Spol: ženski

                                    Ministrica za upravni razvoj, imenovana marca 2017.

                                    30.5.2017

                                    265.

                                    Mohamad Amer MARDINI
                                    (tudi Mohammad Amer Mardini, Mohamed Amer MARDINI, Mohamad Amer AL-MARDINI, Mohamed Amer AL-MARDINI, Mohammad Amer AL-MARDINI)

                                    Leto rojstva: 1959
                                    Kraj rojstva: Damask, Sirija
                                    Spol: moški

                                    Nekdanji minister za visoko šolstvo, na položaju po maju 2011 (imenovan 27.8.2014). Kot nekdanji vladni minister je soodgovoren za nasilno zatiranje civilnega prebivalstva, ki ga izvaja sirski režim.

                                    21.10.2014

                                    268.

                                    Ghassan Ahmed GHANNAM
                                    (tudi generalmajor Ghassan Ghannan, brigadni general Ghassan Ahmad Ghanem)

                                    Čin: generalmajor
                                    Funkcija: poveljnik 155. raketne brigade
                                    Spol: moški

                                    Pripadnik sirskih oboroženih sil s činom polkovnika ter enakim ali višjim činom, na položaju po maju 2011; generalmajor in poveljnik 155. raketne brigade. Zaradi funkcije v 155. raketni brigadi povezan z Maherjem al-Assadom. V vlogi poveljnika 155. raketne brigade podpira sirski režim in je odgovoren za nasilno zatiranje civilnega prebivalstva. Odgovoren za izstreljevanje raket vrste SCUD na različne civilne objekte med januarjem in marcem 2013.

                                    21.10.2014

                                    285.

                                    Samer FOZ
                                    (tudi Samir Foz/Fawz; Samer Zuhair Foz; Samer Foz bin Zuhair)
                                    (سامر فوز)

                                    Datum rojstva: 20. maj 1973
                                    Kraj rojstva: Homs, Sirija / Latakia, Sirija
                                    Državljanstvi: sirsko, turško
                                    Številka turškega potnega lista: U 09471711 (kraj izdaje Turčija; velja do: 21.7.2024)
                                    Sirska nacionalna številka: 06010274705
                                    Naslov: Platinum Tower, office no. 2405, Jumeirah Lake Towers, Dubaj, Združeni arabski emirati
                                    Funkcija: izvršni direktor Aman Group
                                    Spol: moški

                                    V Siriji delujoč vodilni poslovnež z deleži in dejavnostmi v več sektorjih sirskega gospodarstva, vključno s skupnim podjetjem, ki ga podpira režim in sodeluje pri izgradnji Marota City, luksuznega stanovanjskega in poslovnega projekta. Samer Foz režimu zagotavlja finančno in drugo podporo, tudi s financiranjem vojaških sil Military Security Shield Forces v Siriji in posredništvom pri trgovanju z žitom. Ima tudi finančne koristi, saj ima zaradi povezav z režimom dostop do poslovnih priložnosti pri trgovanju s pšenico in projektih prenove.

                                    21.1.2019

                                    Drugi podatki: Izvršni predsednik Aman Group. Hčerinski družbi: Foz for Trading, Al-Mohaimen for Transportation & Contracting. Aman Group je partner iz zasebnega sektorja v skupnem podjetju Aman Damascus JSC in Damascus Cham Holding, v katerem je Foz individualni delničar. Emmar Industries je skupno podjetje, ki sta ga ustanovili družbi Aman Group in Hamisho Group, v katerem ima Foz večinski delež in mu predseduje.

                                    291.

                                    Amer FOZ
                                    (tudi Amer Zuhair Fawz)
                                    (عامر فوز)

                                    Datum rojstva: 11.3.1976
                                    Državljanstvo: sirsko; Saint Kitts in Nevis
                                    Nacionalna št.: 06010274747
                                    Št. potnega lista: 002-14-L169340
                                    Dovoljenje za prebivanje v Združenih arabskih emiratih: 784-1976-7135283-5

                                    Vodilni poslovnež z osebnimi in družinskimi poslovnimi interesi in dejavnostmi v različnih sektorjih sirskega gospodarstva. Ima finančne koristi od dostopa do poslovnih priložnosti in podpira sirski režim. Med letoma 2012 in 2019 generalni direktor ASM International Trading LLC.
                                    Povezan je tudi s svojim bratom Samerjem Fozom, ki ga je od januarja 2019 Svet uvrstil na seznam kot vodilnega poslovneža, ki deluje v Siriji in podpira režim ali ima koristi od njega. Skupaj z bratom izvaja številne komercialne projekte, zlasti na območju Adra al-Ummaliyya (predmestja Damaska). Ti projekti vključujejo tovarno za proizvodnjo kablov in kabelskih pripomočkov ter projekt za proizvodnjo elektrike s sončno energijo. V imenu Assadovega režima sta sodelovala tudi pri različnih dejavnostih z ISIL (Daeš), vključno z dobavo orožja in streliva v zameno za pšenico in nafto.

                                    17.2.2020

                                    Funkcija: ustanovitelj družbe District 6 Company; ustanovni partner družbe Easylife Company
                                    Sorodniki/družabniki/poslovni subjekti ali partnerji/povezave: Samer Foz podpredsednik družbe Asas Steel Company; Aman Holding;
                                    Spol: moški

                                    295.

                                    Adel Anwar AL-OLABI
                                    (tudi Adel Anouar el-Oulabi, Adil Anwar al-Olabi)
                                    (عادل أنور العلبي)

                                    Leto rojstva: 1976
                                    Državljanstvo: sirsko
                                    Funkcija: predsednik družbe Damascus Cham Holding Company (DCHC); Guverner Damaska
                                    Spol: moški

                                    Vodilni poslovnež, ki ima koristi od sirskega režima in ga podpira. Predsednik Damascus Cham Holding Company (DCHC), naložbenega krila province Damask, ki upravlja nepremičnine province Damask in izvaja projekt Marota City.
                                    Je tudi guverner Damaska, ki ga je na ta položaj novembra 2018 imenoval predsednik Bashar al-Assad. Kot guverner Damaska in podpredsednik uprave družbe DCHC si je prizadeval za izvedbo politik režima, usmerjenih v ureditev razlaščenih zemljišč v Damasku (na podlagi odloka št. 66 in zakona št. 10), zlasti v okviru projekta Marota City.

                                    17.2.2020“

                        (3)

                        v oddelku B („Subjekti“) naslednji vnosi nadomestijo ustrezne vnose na seznamu:

                                    Ime

                                    Podatki za ugotavljanje istovetnosti

                                    Razlogi

                                    Datum uvrstitve na seznam

                                    „1.

                                    Bena Properties

                                    Cham Holding Building Daraa Highway – Ashrafiyat Sahnaya Rif Dimashq – Sirija p.p. 9525

                                    Pod nadzorom Ramija Makhloufa. Največja nepremičninska družba Sirije ter nepremičninsko in naložbeno krilo družbe Cham Holding; zagotavlja financiranje sirskega režima.

                                    23.6.2011

                                    77.

                                    Al Qatarji Company
                                    (tudi Qatarji International Group; Al-Sham and Al-Darwish Company; Qatirji/Khatirji/Katarji/Katerji Group)
                                    (مجموعة/شركة قاطرجي)

                                    Vrsta subjekta: zasebna družba
                                    Poslovni sektor: uvoz/izvoz; prevoz s tovornjaki; dobava nafte in blaga
                                    Ime direktorja/upraviteljev: Hussam al-Qatirji, izvršni direktor (uvrščen na seznam s strani Sveta)

                                    Vidno podjetje, ki deluje v več sektorjih sirskega gospodarstva. Z olajševanjem trgovine z gorivom, orožjem in strelivom med režimom in različnimi akterji, vključno z ISIL (Daeš) pod pretvezo, da gre za uvoz in izvoz prehrambenih izdelkov, s podpiranjem milic, ki se borijo na strani režima, in z izkoriščanjem povezav z režimom za razširitev poslovne dejavnosti, Al Qatarji Company – katere upravni odbor vodi na seznam uvrščeni Hussam al-Qatirji, član Ljudske skupščine Sirije – podpira režim in ima od njega koristi.

                                    17.2.2020

                                    Dejanski lastnik: Hussam al-Qatirji (uvrščen na seznam s strani Sveta)
                                    Prijavljeni naslov: Mazzah, Damask, Sirija
                                    Sorodniki/družabniki/poslovni subjekti ali partnerji/povezave: Arvada/Arfada Petroleum Company JSC

                                    78.

                                    Damascus Cham Holding Company
                                    (tudi Damascus Cham Private Joint Stock Company)
                                    (القابضة الشام دمشق)

                                    Vrsta subjekta: družba zasebnega prava v javni lasti
                                    Poslovni sektor: razvoj nepremičnin
                                    Ime direktorja/upraviteljev: Adel Anwar al-Olabi, predsednik upravnega odbora in guverner Damaska (uvrščen na seznam s strani Sveta)
                                    Dejanski lastnik: Provinca Damask

                                    Damascus Cham Holding Company je režim ustanovil kot naložbeno krilo province Damask, ki naj bi upravljalo nepremičnine province Damask in izvajalo projekt Marota City, luksuzni nepremičninski projekt, postavljen na zemljišča, ki so bila razlaščena zlasti na podlagi odloka št. 66 in zakona št. 10.
                                    Z upravljanjem izvajanja projekta Marota City družba Damascus Cham Holding Company (katere predsednik je guverner Damaska) podpira sirski režim in ima od njega koristi ter zagotavlja ugodnosti za poslovneže s tesnimi povezavami z režimom, ki s tem subjektom prek javno-zasebnih partnerstev sklepajo donosne posle.

                                    17.2.2020“

                                    Sorodniki/družabniki/poslovni subjekti ali partnerji/povezave: Rami Makhlouf (uvrščen na seznam s strani Sveta), Samer Foz (uvrščen na seznam s strani Sveta), Mazen Tarazi (uvrščen na seznam s strani Sveta), Talas Group, ki je v lasti poslovneža Anasa Talasa (uvrščen na seznam s strani Sveta), Khaled al-Zubaidi (uvrščen na seznam s strani Sveta), Nader Qalei (uvrščen na seznam s strani Sveta).


title: Sklep Komisije (EU) 2021/857 z dne 27. maja 2021 o spremembi Sklepa (EU, Euratom) 2021/625 glede vključitve nekaterih investicijskih podjetij v merila za upravičenost do članstva v mreži primarnih trgovcev Unije

text:
                  28.5.2021

                  SL

                  Uradni list Evropske unije

                  L 188/103

         SKLEP KOMISIJE (EU) 2021/857
         z dne 27. maja 2021
         o spremembi Sklepa (EU, Euratom) 2021/625 glede vključitve nekaterih investicijskih podjetij v merila za upravičenost do članstva v mreži primarnih trgovcev Unije
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Pogodbe o ustanovitvi Evropske skupnosti za atomsko energijo,
         ob upoštevanju Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije (1),
         ob upoštevanju naslednjega:

                     (1)

                     Članstvo v evropskih državnih in nadnacionalnih mrežah primarnih trgovcev je običajno odprto za kreditne institucije, ki imajo dovoljenje v skladu z Direktivo 2013/36/EU Evropskega parlamenta in Sveta (2), in investicijska podjetja, ki imajo dovoljenje v skladu z Direktivo 2014/65/EU Evropskega parlamenta in Sveta (3).

                     (2)

                     Točka (c) člena 4 Sklepa Komisije (EU, Euratom) 2021/625 (4) kot eno od meril za upravičenost do članstva v mreži primarnih trgovcev Unije določa članstvo kreditnih institucij v evropski državni ali nadnacionalni mreži primarnih trgovcev. Glede na svoje izkušnje, pridobljene s članstvom v evropskih državnih ali nadnacionalnih mrežah primarnih trgovcev, bi morala biti tudi investicijska podjetja, ki imajo dovoljenje za opravljanje dejavnosti prodaje primarne izdaje finančnih instrumentov in/ali plasiranja finančnih instrumentov z obveznostjo odkupa v skladu z Direktivo 2014/65/EU, upravičena do članstva v mreži primarnih trgovcev Unije. Te dejavnosti so pomembne za naloge članov mreže primarnih trgovcev Unije, ki lahko sodelujejo na dražbah z obveznostjo odkupa in lahko delujejo kot vodilni upravljavci za sindicirane transakcije, s čimer se zavezujejo k opravljanju dejavnosti prodaje oziroma odkupa dolžniških vrednostnih papirjev.

                     (3)

                     Poleg tega bi se morala v skladu z novim regulativnim okvirom, ki se uporablja za investicijska podjetja, zlasti Uredbo (EU) 2019/2033 Evropskega parlamenta in Sveta (5), nekatera investicijska podjetja, ki opravljajo dejavnosti prodaje primarne izdaje finančnih instrumentov in/ali plasiranja finančnih instrumentov z obveznostjo odkupa v skladu z Direktivo 2014/65/EU, od 26. junija 2021 šteti za kreditne institucije. Kljub temu naj bi se do tega datuma in dokler se ne izda dovoljenje za opravljanje dejavnosti kot kreditne institucije v skladu z novim regulativnim okvirom, ti subjekti začasno še vedno šteli za investicijska podjetja.

                     (4)

                     Sklep (EU, Euratom) 2021/625 bi bilo zato treba ustrezno spremeniti.

                     (5)

                     Ob upoštevanju potrebe po oblikovanju prvega seznama mreže primarnih trgovcev Unije, za katerega je že bilo objavljeno povabilo k oddaji prijave, izbor pa poteka, pa tudi prehodnega obdobja v skladu z novim regulativnim okvirom ter zaradi pravne varnosti zainteresiranih vložnikov za članstvo v mreži primarnih trgovcev Unije bi moral ta sklep začeti veljati čim prej in se uporabljati retroaktivno od datuma začetka veljavnosti Sklepa (EU, Euratom) 2021/625 –

               SPREJELA NASLEDNJI SKLEP:

            Člen 1
            Sklep (EU, Euratom) 2021/625 se spremeni:

                        (1)

                        člen 2 se spremeni:

                                    (a)

                                    vstavi se naslednja točka 3a:
                                    „‚investicijska podjetja‘ pomeni investicijska podjetja, kot so opredeljena v točki 1 člena 4(1) Direktive 2014/65/EU Evropskega parlamenta in Sveta (*1);

                                       (*1)  Direktiva 2014/65/EU Evropskega parlamenta in Sveta z dne 15. maja 2014 o trgih finančnih instrumentov ter spremembi Direktive 2002/92/ES in Direktive 2011/61/EU (UL L 173, 12.6.2014, str. 349).“;"

                                    (b)

                                    točka 5 se nadomesti z naslednjim:
                                    „‚člani mreže primarnih trgovcev‘ pomeni vse kreditne institucije ali investicijska podjetja, ki izpolnjujejo merila za upravičenost iz člena 4 in so vključeni na seznam iz člena 11;“

                        (2)

                        v členu 3 se uvodni del nadomesti z naslednjim:
                        „Mreža primarnih trgovcev Unije (v nadaljnjem besedilu: mreža primarnih trgovcev) je skupina kreditnih institucij in investicijskih podjetij iz točke (b)(ii) člena 4, ki so upravičeni do sodelovanja pri naslednjih dejavnostih Komisije na področju zadolževanja in upravljanja dolgov:“;

                        (3)

                        člen 4 se spremeni:

                                    (a)

                                    uvodni del se nadomesti z naslednjim:
                                    „Do članstva v mreži primarnih trgovcev so upravičeni kreditne institucije in investicijska podjetja, ki izpolnjujejo naslednja merila:“;

                                    (b)

                                    točka (b) se nadomesti z naslednjim:

                                                „(b)

                                                so pod nadzorom pristojnega organa Unije in imajo dovoljenje za opravljanje dejavnosti za eno od naslednjega:

                                                            (i)

                                                            kreditno institucijo v skladu z Direktivo 2013/36/EU Evropskega parlamenta in Sveta (*2) ali

                                                            (ii)

                                                            investicijsko podjetje, ki ima dovoljenje za opravljanje dejavnosti prodaje primarne izdaje finančnih instrumentov in/ali plasiranja finančnih instrumentov z obveznostjo odkupa v skladu z Direktivo 2014/65/EU Evropskega parlamenta in Sveta, ter

                                       (*2)  Direktiva 2013/36/EU Evropskega parlamenta in Sveta z dne 26. junija 2013 o dostopu do dejavnosti kreditnih institucij in bonitetnem nadzoru kreditnih institucij in investicijskih podjetij, spremembi Direktive 2002/87/ES in razveljavitvi direktiv 2006/48/ES in 2006/49/ES (UL L 176, 27.6.2013, str. 338).“;"

                        (4)

                        v členu 5 se točka (e)(iii) nadomesti z naslednjim:

                                    „(iii)

                                    vsak primarni trgovec nemudoma obvesti Komisijo o vseh postopkih, ki jih proti njemu sproži pristojni organ države članice v zvezi z dejavnostjo, ki jo izvaja kot kreditna institucija ali investicijsko podjetje iz točke (b)(ii) člena 4. Vsak primarni trgovec obvesti Komisijo o vseh ukrepih ali odločitvah, sprejetih na podlagi teh postopkov;“

                        (5)

                        v členu 12 se odstavek 1 nadomesti z naslednjim:

                           „1.   Zainteresirane kreditne institucije in investicijska podjetja iz točke (b)(ii) člena 4 Komisiji predložijo vlogo za članstvo v mreži primarnih trgovcev tako, da izpolnijo in predložijo obrazec vloge in priloženi kontrolni seznam v zvezi z merili za sprejem, ki je na voljo na spletišču Komisije.“

            Člen 2
            Ta sklep začne veljati na dan objave v Uradnem listu Evropske unije.
            Uporablja se od 17. aprila 2021.

            V Bruslju, 27. maja 2021

                  Za Komisijo

                  predsednica

               Ursula VON DER LEYEN

            (1)  UL L 193, 30.7.2018, str. 1.

            (2)  Direktiva 2013/36/EU Evropskega parlamenta in Sveta z dne 26. junija 2013 o dostopu do dejavnosti kreditnih institucij in bonitetnem nadzoru kreditnih institucij in investicijskih podjetij, spremembi Direktive 2002/87/ES in razveljavitvi direktiv 2006/48/ES in 2006/49/ES (UL L 176, 27.6.2013, str. 338).

            (3)  Direktiva 2014/65/EU Evropskega parlamenta in Sveta z dne 15. maja 2014 o trgih finančnih instrumentov ter spremembi Direktive 2002/92/ES in Direktive 2011/61/EU (UL L 173, 12.6.2014, str. 349).

            (4)  Sklep Komisije (EU, Euratom) 2021/625 z dne 14. aprila 2021 o vzpostavitvi mreže primarnih trgovcev in opredelitvi meril za upravičenost do vodilnih in sovodilnih pooblastil za sindicirane transakcije za namene dejavnosti zadolževanja s strani Komisije v imenu Unije in Evropske skupnosti za atomsko energijo (UL L 131, 16.4.2021, str. 170).

            (5)  Uredba (EU) 2019/2033 Evropskega parlamenta in Sveta z dne 27. novembra 2019 o bonitetnih zahtevah za investicijska podjetja ter o spremembi uredb (EU) št. 1093/2010, (EU) št. 575/2013, (EU) št. 600/2014 in (EU) št. 806/2014 (UL L 314, 5.12.2019, str. 1).